**NOTĂ INFORMATIVĂ**

***la proiectul Ordinului directorului Serviciului Vamal cu privire la modificarea Ordinului directorului Serviciului Vamal nr.563-O/2023 cu privire la Normele tehnice privind cerinţele în materie de date pentru completarea declarației vamale***

|  |
| --- |
| **1. Denumirea autorului şi, după caz, a participanților la elaborarea proiectului** |
| Serviciul Vamal |
| **2. Condițiile ce au impus elaborarea proiectului de act normativ şi finalităţile urmărite** |
| Modificările operate în Normele tehnice privind cerințele în materie de date pentru completarea declarației vamale, aprobate prin Ordinul directorului Serviciului Vamal nr.563-O/2023, au fost impuse de lansarea testării schimbului electronic de date între furnizorii de servicii poștale și Serviciul Vamal, precum și implementarea declarației vamale cu set redus de date la finele testării.  Reperul de bază pentru normele propuse îl constituie Regulamentul delegat al Comisiei (UE) 2015/2446 din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii, potrivit căruia schimbul și stocarea de informații necesare pentru declarații fac obiectul cerințelor comune în materie de date prevăzute în anexa B.  Astfel, potrivit Anexei B, Capitolul 2, Secțiunea 1, Regulamentul UE 2446/2015 setul de date H6 este definit ca declarație vamală în traficul poștal pentru punere în liberă circulație, în temeiul art.5 alin.(12), art.162 și art.201 din Codul Vamal UE.  În aceiași oridne de idei, Regulamentul cu privire la procedura de declarare și control vamal al trimiterilor poștale internaționale, aprobat prin Ordinul directorului Serviciului Vamal nr.563-O/2023 definește declaraţia vamală cu set redus de date H6 ca declaraţie vamală cu set redus de date pentru facilitarea formalităţilor vamale şi cerinţelor de percepere a taxelor pentru trimiterile poştale internaţionale cu valoarea intrinsecă de până la 1000 Euro  Astfel, scopul proiectului Ordinului directorului Serviciului Vamal cu privire la modificarea Ordinului directorului Serviciului Vamal nr.563-O/2023 cu privire la Normele tehnice privind cerinţele în materie de date pentru completarea declarației vamale, este de a ajusta setul de date corespunzător pentru declararea trimiterilor poștale internaționale cu valoarea de până la 1000 Euro, la Regulamentele UE.  În acest sens, potrivit proiectului, se propune modificarea Legendei stabilite la pct.7 corespunzător setului de date stabilit Regulamentul UE 2446/2015 pentru declarația vamală cu set redus de date H6 conform , cât și completarea normelor de completare a rubricilor cu informații caracteristice domeniului poștal. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul act normativ vine să implementeze cerințele în materie de date pentru depunerea declarației vamale în conformitate cu standardele și practicile UE. |
| **4. Principalele prevederi ale proiectului şi evidenţierea elementelor noi**  Prevederile proiectului stabilesc normele de completare a declarației vamale cu set redus de date H6 |
| **5.Fundamentarea economico-financiară** |
| Proiectul propus nu implică cheltuieli din bugetul de stat. |
| **6. Avizarea şi consultarea publică a proiectului**  Proiectul urmează a fi plasat pe pagina web a Serviciului Vamal în rubrica transparență în procesul decizional |
| **7.Constatările expertizei de compatibilitate** |
| Informaţia referitoare la concluziile aferente expertizei de compatibilitate va fi inclusă după recepționarea deciziei de compatibilitate. |
| **8.Constatările expertizei juridice** |
|  |

**Director Igor TALMAZAN**